Predkladacia  správa

	
Podľa § 108 ods. 1 zákona č. 400/2009 Z. z. o štátnej službe a o zmene a doplnení niektorých zákonov štátnemu zamestnancovi vo verejnej funkcii určí plat ten, kto ho zvolil, vymenoval alebo poveril, ak osobitný predpis neustanovuje inak. Podľa § 37 ods. 3 zákona č. 428/2002 Z. z. vrchného inšpektora Úradu na ochranu osobných údajov SR vymenúva do funkcie vláda Slovenskej republiky.  
V zmysle § 84 ods. 1 písm. b) a ods. 2 zákona č. 400/2009 Z. z.  sa štátnemu zamestnancovi zvýši platová tarifa za každý rok služobnej praxe o 1 %, najviac však za 32 rokov praxe. V zmysle § 111 písm. b) zákona č. 400/2009 Z. z. zvýšenie platovej tarify za služobnú prax patrí štátnemu zamestnancovi od prvého dňa kalendárneho mesiaca, v ktorom dosiahol ďalší rok služobnej praxe.

Vrchný inšpektor Úradu na ochranu osobných údajov Slovenskej republiky Mgr. Ľuboš Stankoviansky dosiahne ďalší rok služobnej praxe dňa 31. 12. 2011 a jeho služobná prax k tomuto dňu bude 25 rokov.
V zmysle vyššie uvedeného sa predkladá  návrh na zvýšenie platovej tarify za služobnú prax vrchnému inšpektorovi Úradu na ochranu osobných údajov SR Mgr. Ľubošovi Stankovianskemu. Suma zvýšenia platu je 9 Eur.
	Materiál vzhľadom na jeho charakter, nebol predmetom medzirezortného pripomienkového konania a nemá finančný, ekonomický, environmentálny vplyv, vplyv na zamestnanosť a na podnikateľské prostredie.